Kampen mellem AGF og AaB udløste flere voldelige episoder. Tre aalborgensere blev anholdt.

I timerne efter kampen på NRGI Park opstod der flere fanoptøjer. Ved stadion måtte Østjyllands Politi stoppe de kæmpende. Og på en bar blev to fra Aalborg anholdt for at have skubbet til og kastet øl på en bejtent. De to, der blev anholdt, er relateret til AaB og er født i henholdsvis 1993 og 1982. Det oplyser vagtchef fra Østjyllands Politi Peter Hunniche. - Der var lidt tumlen efter kampen mellem fanfraktionerne. Både ved stadion og i byen. Og vi har anholdt flere, blandt andet tre fra Aalborg, siger vagtchef fra Østjyllands Politi Peter Hunniche. Problemerne kom efter, at både AaBs og AGFs sikkerhedsansvarlige havde nedtonet risikoen for ballade. TV2/Nord fortalte i går, at fansene ville mødes før kampen for at drikke en øl og fokusere på det positive. Men åbenbart har flere fans valgt ikke at høre efter de officielle fanklubbers ønsker.